- Jordens ressurser er begrensede. Per i dag bruker vi for mye. For å lette presset på naturen må vi gå bort fra bruk–og–kast-samfunnet, og tilrettelegge for økt fokus på kvalitet og gjenbruk.

Fretex sørger for at klær får 'flere liv' Foto: Anders Revdal / NRK

Det sier Torfinn Ingeborgrud, som er bystyrerepresentant for "De Grønne" i Stavanger. Han har denne helgen deltatt på landsmøtet til partiet i Bergen. Det er i dette forumet at partiet nå foreslår en oppsiktsvekkende momsreduksjon.

Oppfordrer til brukthandel

- Å fjerne merverdiavgiften på brukthandel kan være et viktig virkemiddel for å stimulere til hverdagsmiljøvern. Det er vanskelig å drive brukthandel når man skal konkurrere med dagens lave priser på nye forbruksvarer, og samtidig betale samme avgifter som ved nysalg, sier Ingeborgrud.

Følger i sporet til bruktbilen

Bruktbilomsetning er per i dag momsfri, opplyser Torfinn Ingeborgrud.

- Nå er det på tide at resten av bruktmarkedet kan få følge etter, sier bystyrerepresentanten.